नई दिल्ली: कांग्रेस अध्यक्ष राहुल गांधी द्वारा सीएम शिवराज सिंह चौहान के बेटे पर पनामा पेपर लीक में नाम होने के बयान को बीजेपी चुनावी मुद्दा बनाने में कोई कोरकसर नहीं छोड़ रही है. इसी कड़ी में सीएम शिवराज सिंह चौहान ने एक बार फिर से राहुल गांधी पर एक चुनावी रैली में तंज कसा. सीएम चौहान ने कहा कि राहुल बाबा को ये नहीं पता है कि प्याज कहां उगता है. प्याज, जमीन के अंदर उगता है या फिर जमीन के बाहर राहुल गांधी को ये भी नहीं पता है. राहुल इतने भ्रमित हैं कि उन्होंने कह दिया कि मेरे बेटे का नाम पनामा पेपर्स में है. चौहान ने कहा कि हम किसान हैं और हमें तो यह भी नहीं पता कि पनामा है क्या.